**Ajánlattételi felhívás**

**az észak-alföldi civil szektorban ismerettel rendelkező pályázati értékelő**

a 101187153 — CLD — CERV-2024-CITIZENS-VALUES azonosítójú

**Aspektus+** elnevezésű projekt keretében

**Ajánlatkérő adatai:**

**név**: **Alternatív Közösségek Egyesülete**

**székhely**: 4029, Debrecen, Baross Gábor utca 16.

**adószám**: **18552131-1-09**

**képviselő neve:** Molnár Ágnes, elnök

**Ajánlatkérés tárgya:**

Az észak-alföldi civil szektorban ismerettel rendelkező **pályázati értékelő** az alábbiakban részletezett tartalom szerint.

Az Aspektus Csoport az Aspektus+ nevű regionális támogatási program megvalósítója, amely civil szervezetek számára nyújt támogatást. A program keretében 2025-ben két külön pályázati felhívás kerül kiírásra. Ezek bírálatához a bírálóbizottságok munkáját segítő külső szakértőket keresünk, régiónként 1 főt. Jelen megbízás mindkét támogatási program értékelésére együttesen vonatkozik.

Jelen felhívás az észak-alföldi civil szektorban ismerettel rendelkező szakértőknek szól. Ajánlatkérő az Aspektus Csoport tagjaként az Alternatív Közösségek Egyesülete.

A bírálati időszak tervezett ütemezése és feladatai:

* 2025. július online felkészítő találkozó
* 2025. augusztus körülbelül 30 pályázat bírálata, kapcsolattartás a program lebonyolítóival
* 2025. augusztus online bírálói ülés
* 2025. október-november körülbelül 20 pályázat bírálata, kapcsolattartás a program lebonyolítóival
* 2025. november online bírálói ülés

A tartalommal kapcsolatos esetleges pontosító kérdéseket kérjük, a [hello@altkozegy.hu](mailto:hello@altkozegy.hu) címre küldjék.

**Az ajánlat benyújtásának módja:**

A felhíváshoz mellékelt hiánytalanul kitöltött és cégszerű aláírással ellátott ajánlattételi lapot elektronikusan a [hello@altkozegy.hu](mailto:hello@altkozegy.hu) címre kérjük megküldeni.

**Az ajánlat benyújtásának határideje: 2025. május 30. 12:00**

**Elvárások az ajánlattevővel kapcsolatban:**

* Észak-alföldi civil szektor ismerete
* 2020. január 1-je utáni tapasztalata van a civil szektorban végzett munkában
* elfogadja, hogy a 2 megjelölt programból nem kaphat támogatást olyan szervezet, amelynek tisztségviselője, tagja, vagy amellyel munkavégzésre irányuló jogviszonya vagy gazdasági kapcsolata van
* elfogadja az Aspektus Csoport értéknyilatkozatát

**Az ajánlatok bírálatának szempontjai:**

* civil pályázatok elbírálásában szerzett tapasztalat
  + programok típusa
  + elbírált pályázatok száma
* civil témában (szakmai kiadványban, saját oldalon, stb.) megjelent cikk

*Az Aspektus+ regionális támogatási program az Európai Unió társfinanszírozásával valósul meg. Tartalmáért kizárólag az Aspektus Csoport felel, és nem feltétlenül tükrözi az Európai Unió vagy az Európai Oktatási és Kulturális Végrehajtó Ügynökség nézeteit.*